Diari Oficial de la Generalitat Valenciana


Sumari del DOGV 853, del 24-06-1988 (1988/811489)

ORDRE d'1 de juny de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un immoble situat a València, carrer Llibertat, núm. 3, tercer pis, porta 8.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/01/(2)/dof/vci/html**

### Dades del document

Número de DOGV
:   853

Data del DOGV
:   24-06-1988

Secció del DOGV
:   DISPOSICIONS GENERALS

Número del document
:   1988/811489


Data del document
:   01-06-1988

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre d'1 de juny de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un immoble situat a València, carrer Llibertat, núm. 3, tercer pis, porta 8.  
Davant la necessitat urgent que les Corts Valencianes tenen d'ampliar les seues dependències actuals situades a València, Pl. Sant Llorenç, núm. 4, i per tal d'aconseguir la màxima eficàcia de les seues activitats administratives, s'ha d'evitar la dispersió del personal que les realitza, la qual cosa s'aconseguiria mitjançant l'adquisició d'uns locals que confrontassen amb el que actualment ocupa les Corts.  
Tot això demana l'adquisició per la Generalitat Valenciana, d'un immoble situat a València, carrer Llibertat, núm. 3, tercer pis, porta 8, per entendre que reuneix les característiques necessàries per al seu funcionament.  
Per això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica prèvia i oportuna i els informes del Servei de Patrimoni i de la Intervenció General.  
ORDENE  
Article primer  
S'acorda l'adquisició mitjançant contractació directa a títol onerós i en virtut de compra-venda, de l?immoble següent:  
- Habitatge del pis tercer, amb la porta senyalada amb el número 8 d'ordre general de l?edifici, amb el porxo que li correspon, situat en els alts de l?immoble, assenyalat també amb el número 8. Fa cent trenta-cinc metres quadrats. Confronta: front, el carrer; dreta mirant des d'aquest, escala i habitatge porta número set; i esquerra i fons, els generals de l?edifici. Percentatge de vuit sencers per cent. Forma part integrant de:  
Una casa a València, carrer de la Llibertat, núm. 3, abans lletra E, composta de baixos, tres pisos amb habitacions encarades i golfa, amb una superfície de 257 m2, que amidada recentment ha resultat ser de 280 m2. aproximadament. Confronta: dreta eixint, coses de Ricardo Franch i de la senyora viuda de Beneyto, i celobert propietat d'aquesta finca; esquerra, cosa 5 propietat de Sarah Pérez-Sanmillán. Figura inscrita en el Registre de la Propietat de València, número 10, tom 580, llibre 19 de Serrans, foli 228, finca núm. 1.025.  
El tercer pis descrit, porta 8, és propietat dels Srs. Francisco i Antonia Vergara Sánchez i Mª Amparo i José Castán Carbó, actua com a apoderat d'aquests el Sr. Vicente Berenguer Llopis, segons poder atorgat davant el notari de València Sr. Augusto Vidal González, el dia 4 de febrer de 1988, sota el número de protocol 243. Aquest pis, figura inscrit en el Registre de la Propietat de València número 10, tom 631, llibre 20 de Serrans, foli 244, finca núm. 1.025, inscripció 1ª.  
Una vegada efectuada l?escriptura de compra-venda corresponent, haurà d'inscriure's en el Registre de la Propietat, com a finca independent a nom de la Generalitat Valenciana.  
Article segon  
El pis esmentat es troba lliure de càrregues, gravàmens i inquilins.  
La compra que necessàriament es formalitzarà en escriptura pública, es realitzarà per un preu de tres milions cinc-centes mil pessetes (1.350.000 PTA).  
Les despeses i els impostos que en deriven seran abonats per les parts segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 1 de juny de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI